b'\n_START_ARTICLE_\nPercy Quinn\n_START_SECTION_\nZasebno \xc5\xbeivljenje\n_START_PARAGRAPH_\nQuinn se je rodil v Montrealu in v mladosti igral hokej in lacrosse. Pri 14 letih se je pridru\xc5\xbeil zavarovalni\xc5\xa1kemu podjetju Queen Insurance in bil leta 1902 preme\xc5\xa1\xc4\x8den v Winnipeg. Postal je lokalni direktor preimenovane Royal Insurance v Torontu leta 1906, kjer je \xc5\xbeivel do smrti leta 1944. Smrt je bila posledica \xc5\xa1ibkega zdravja po sr\xc4\x8dnem napadu iz leta 1942. Imel je tri brate \xe2\x80\x93 Emmetta, Freda in Raphaela. Poro\xc4\x8den je bil z Louise Reeves; otrok nista imela.\n_START_SECTION_\nHokej na ledu\n_START_PARAGRAPH_\nQuinn je v hokeju na ledu najprej sodeloval kot trener in sodnik na za\xc4\x8detku 20. stoletja. Ob rojstvu profesionalnega hokeja na ledu je Quinn postal direktor prvega profesionalnega hokejskega mo\xc5\xa1tva v Torontu, imenovanega Toronto Professional Hockey Club. Klub je deloval od 1906 do 1909. Leta 1911 je nakupil klub iz lige NHA, da bi igralo v novi dvorani Arena Gardens v Torontu. Ker mo\xc5\xa1tvo ni bilo nared za sezono 1911/12, je svoj debi do\xc5\xbeivelo v sezoni 1912/13. \xc5\xbde v svoji drugi sezoni (1913/14) je njegovo mo\xc5\xa1tvo Toronto Blueshirts osvojilo prvenstvo in Stanleyjev pokal. Zatem je prodal svoj dele\xc5\xbe kluba, s \xc4\x8dimer ga je predal v last Eddieju Livingstonu._NEWLINE_Leta 1918 sta se Livingstone in Quinn zdru\xc5\xbeila proti lastnikom NHA, tedaj pod novim imenom NHL. Skupaj sta poskusila uni\xc4\x8diti NHL in ustanovila novo ligo, "Canadian Hockey Association". Liga je bila neuspe\xc5\xa1na, saj je ledene ploskve obvladovala NHL ali njeni partnerji, in tako ni do\xc5\xbeivela niti krstne sezone.\n_START_SECTION_\nLacrosse\n_START_PARAGRAPH_\nQuinn je bil \xc4\x8dlan lacrosse mo\xc5\xa1tva Montreal Shamrocks, ki je leta 1896 osvojilo Svetovno prvenstvo.  Kasneje je postal predsednik kluba Winnipeg Lacrosse Club in predsednik zdru\xc5\xbeenja Dominion Lacrosse Association.\n_START_SECTION_\nPolitika\n_START_PARAGRAPH_\nQuinn je leta 1927 postal mestni svetnik v Torontu. Kot politik je deloval za \xc4\x8dlovekoljubne namene, da bi izbolj\xc5\xa1al \xc5\xbeivljenje v Torontu. Pripisujejo mu, da je zaslu\xc5\xbeen za to, da so javne knji\xc5\xbenice v Torontu bile odprte ob nedeljah. Prav tako je sku\xc5\xa1al izbolj\xc5\xa1ati razmere v mestnem zaporu Toronto Don Jail.'